a kolege ai ǹsə́ngé, a sílígi mvug á yób, akyaí mǒd tē lâyǐ kig nyiŋ, á mvús yə nâ a man yǎ bɔ bə́bə̂ bə́ mam bə́sə̄ bá, a yi wú, məkǐ móe mâyi nyé yón á ńlō á yób. 14Hədá ngə́ mod a byé mɔ́n yǎ ā yén míńsə́m mísə̄ yā ésīá á ngásə́m, a yénə́ myā, hədá təge myá bɔ, 15təge dí á miǹkǒl təge bɛ́dē mís á bəzəzə̌ bəzambá yā ndá Īsraɛ̂l, təge bɔlǐ mīníngá mǎnyāŋ, 16təge tíbilǐ mod, təge nɔ̌ŋ bībán, təge dzíb ézā byə́m, a vâ é mod a wóg zie ḿbāŋála, ényɔ́ á nə̄ ńsɔ̄ a bɔ́digi nyé éwɔ̄man, 17a vaigi wɔ́ wóé á bə̄bə̂ bə́ mám, təge kole byə́m ai ǹsə́ngé, ngə́ ábədě mvug á yób, a nyiege mam máma, a wulugu á zēn məmvéndé máma, ényɔ́lɔ te ǎ yǐ kig wú ású míńsə́m mí ésīá wōē, a yi nyiŋ. 18Hədá, ésīá nyémēn, ḿból a ngábə́ mod mətóm, a dzíbi ézā byə́m, təge wulu tə́tə̄lə́ á zāŋ ayɔŋ díé, a yi wú ású ńsə́m wóé. 19Ńdɔ̄ hḿ mína myǎdzó nâ: "Ású dzé é mɔ́n nyɔ á nə̄ tə bəgə ńsə̄m ésīá ?" Ngǎ myǎyén naa mɔ́n á ngābɔ é mam mə́ nə́ sósōō ai tə́tə̄lə́, a nyiege məmvéndé máma, a baala mɔ́, ású tē ǎ yəan ai enyiŋ. 20É mod a ngásə́m, nyémēn énye ǎ yəan ai awú, mɔ́n ǎ yǐ kig bəgə ńsə̄m ésīá, anə́ ésīá ǎ yǐ kig bəgə ńsə̄m mɔ́n. Mod sósōō a wôge ai sósōō wōē, mod mətóm á wôge ai mətóm móé. 21Ḿfág ḿbə́ mod, ngə́ ā dzōgē míńsə́m mísə a ngábɔ́, a nyiege məvə́ndé mámā mə́sə, a wulugu á sósōō ai á tə́tə̄lə́, a yi nyiŋ, ǎ yǐ kig wú. 22Bâyǐ kīg fə bǎd tsog bə́bə̂ bə́ mam bə́sə a ngábɔ́, a yi nyiŋ ású mam mə́ sósōō yā á ngábɔ́.